b'\n_START_ARTICLE_\nAlgimantas Mituzas\n_START_SECTION_\nBiografija\n_START_PARAGRAPH_\nT\xc4\x97vas Julius Mituzas. 1960 m. baig\xc4\x97 Kauno politechnikos institut\xc4\x85. 1999 m. habilituotas technologijos moksl\xc5\xb3 daktaras._NEWLINE_1966\xe2\x80\x931970 m. Termoizoliacijos instituto vyresnysis mokslo darbuotojas. Nuo 1970 m. dirba bendrov\xc4\x97je \xe2\x80\x9eAkmen\xc4\x97s cementas\xe2\x80\x9c, 1970\xe2\x80\x931980 m. laboratorijos vir\xc5\xa1ininko pavaduotojas, 1980\xe2\x80\x931990 m. laboratorijos vir\xc5\xa1ininkas, 1990\xe2\x80\x931997 m. vyr. in\xc5\xbeinierius, nuo 1997 m. \xe2\x80\x9eAkmen\xc4\x97s cemento\xe2\x80\x9c filialo direktorius. Nuo 2002 m. dar ir Kauno technologijos universiteto d\xc4\x97stytojas; nuo 2002 m. profesorius.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 svarbiausios sritys: neorganini\xc5\xb3 med\xc5\xbeiag\xc5\xb3 (daugiausia silikat\xc5\xb3) tyrimai auk\xc5\xa1toje temperat\xc5\xabroje, cemento hidratacijos ir hidroliz\xc4\x97s proces\xc5\xb3 analiz\xc4\x97. Paskelb\xc4\x97 daugiau kaip 100 mokslini\xc5\xb3 straipsni\xc5\xb3. 26 i\xc5\xa1radim\xc5\xb3, su kitais, autorius.'